Det viser anklageskriftet, som nu er færdigt, og som Nordjyske har fået aktindsigt i. I januar 2010 stormede politiet et laboratorium på Kingosvej i Hjørring. Her blev der fundet store mængder emballage og brødrene blev fundet i besiddelse af i alt godt 36.000 enheder af forskellige former for anabole steroider. Forældrene hjalp til Brødrene er tiltalt for at importere, ompakke/fortynde og videresælge de ulovlige dopingmidler, og forældrene er ifølge anklageskriftet blevet betalt for at hjælpe i alle led af processen. Alene i 2007 tjente familien minimum 240.000 kroner på salget, anslår politiet ifølge Nordjyske. Det er uvist, hvornår sagen kommer for retten, da den ene af de tiltalte brødre i øjeblikket er taget på jordomrejse. Strafferammen for overtrædelse af Lov om forbud mod visse dopingmidler er op til to års fængsel.

Referat:
Der var ikke bare to brødre fra Hjørring, men også deres forældre, der var med til at opbevare, ompakke og sælge store mængder anabole steroider.